**מרשמים חריגים לסוגיהם**

א. רכישת תרופות מרשם עם מרשמים “לבנים” (מרשמים חיצוניים)

מבוטחי מכבי זכאים לקבל הנחה עבור תרופות מרשם ותכשירים – גם ברכישה באמצעות מרשמים חיצוניים שאינם של רופאי מכבי, הנקראים גם “מרשמים לבנים”.

מרשם “לבן” הוא מרשם ידני או ממוחשב, שניתן על ידי רופא שאינו עובד עם מרשמי “מכבי”.

למשל:

         מרשם מבית חולים – אשפוז או מרפאות חוץ

         מרשם מרופא שיניים פרטי (שאינו מרשת “מכבי דנט”)

         מרשם מרופא חדר מיון או מוקד רפואה דחופה שאינו של מכבי

         מרשם מרופא מומחה שאינו רופא מכבי

תוקף מרשם “לבן” (מרשם חיצוני) – עד 14 ימים מיום הוצאתו. לאחר מכן יש להצטייד במרשם חדש.

**מימוש מרשמים “לבנים” (חיצוניים) וקבלת הנחה במעמד הרכישה:**

ההנחה לחבר תינתן ישירות במעמד הרכישה של התרופות אשר במרשם במקומות הבאים:

         בתי המרקחת של רשת “מכבי פארם”

         סניפי רשת “סופרפארם”

         בתי המרקחת הפרטיים הבאים:

o        מדיקל הצפון בית חולים נהריה

o        BE בית חולים מאיר כפר סבא

o        BE בית חולים אסותא רמת החי”ל תל אביב

o        BE בית חולים מרכז רפואי “רבין” פתח תקווה

o        BE בית חולים איכילוב

o        BE בית חולים וולפסון

o        BE בית חולים אסותא אשדוד

o        BE שרי ישראל ירושלים

**לתשומת לבכם:**

בבתי מרקחת פרטיים אחרים, שאינם ברשימה ואשר יש להם הסכם עם מכבי, יש להחתים תחילה את המרשם הלבן בחותמת סניף “מכבי” או לפנות לרופא המטפל על מנת להמירו למרשם מכבי.

בכל מקרה יש להגיע לבית המרקחת עם המרשם המקורי ועם כרטיס חבר.